Di dalam Punjung

Di dalam Punjung (Bahasa Pol : W altanie) ialah lukisan minyak yang dicipta oleh pelukis Nyatawan Poland Aleksander Gierymski pada tahun 1882. Ia dipamerkan di Muzium Kebangsaan di Warsaw, Poland.

 Penerangan 
Lukisan tersebut menunjukkan majlis jamuan ringan sekumpulan bangsawan digambarkan dalam pakaian abad ke-18, yang berlangsung pada hari musim panas di sesuatu taman. Di tengah-tengah terdapat empat orang berbual sambil duduk mengelilingi meja dan seorang berdiri di sebelah mereka. Alas meja putih, cawan, dan balang siring yang separuh penuh dengan wain terletak di atas meja. Latarbelakangnya terdiri daripada junjung di sebelah kanan dan pokok dengan kumpulan orang lain duduk di sebelah meja di sebelah kiri. Di sudut bawah kiri lukisan tersebut terdapat seorang lelaki membongkok menghadap air pancut serta beberapa tumbuhan dalam pasu bunga. Lukisan tersebut dipenuhi dengan warna terang yang cair dan pekat, mewujudkan suasana sensual pada hari musim panas terik.

 Pencerakinan 
Di dalam Punjung telah dilukis oleh Gierymski pada tahun 1882 selepas tinggal di Rom dan dianggap sebagai pendekatan beliau terhadap ketanggapwanan. Ia juga merupakan bantahannya terhadap mengaitkan karyanya terutamanya dengan menggambarkan kehidupan orang miskin, yang merupakan ciri-ciri lukisan awal beliau. Beliau ingin membuktikan kepada pengkritik bahawa teknik pengluahan seni yang nyatawiah boleh menggambarkan pelbagai jenis adegan termasuk yang berkaitan dengan kehidupan golongan atasan. Beliau memberikan perhatian mendalam terhadap butir-butiran dan berputus untuk memakaikan tokoh-tokoh dalam lukisan tersebut dengan pakaian tampan dari abad sebelumnya sebagai cara untuk menunjukkan kemahiran seninya. Karya Gierymski boleh dibandingkan dengan tanggapwan-tanggapwan Perancis sezamannya, walaupun beliau belum pernah ke Paris dan tiada bukti bahawa dia telah melihat karya mereka.

 Lihat juga 

 Maksymilian Gierymski
 Senarai pelukis Poland

 Rujukan 

Kategori:Lukisan makanan dan minuman
Kategori:Lukisan 1882